Cischordania (tamién conoixita como West Bank en anglés, por trobar-se en a margin ueste d'o río Chordán) ye o nombre muderno ta la parti central de l'antigo protectorato britanico de Palestina. Corresponde en termins chenerals con as rechions biblicas de Chudea y Samaria, anque o emplego d'istos nombres en l'actualidat ye ligato cheneralment a los sectors isrelís que reclaman l'anexión d'os territorios. Muga a l'este con o río Chordán y a Mar Muerta, y a l'ueste con o estato d'Israel. Cischordania tien entre 20 y 40 kilometros d'amplo y a ONU la considera oficialment "ocupata por Israel".